
Daugavpils valstspilsētas pašvaldības iepirkumu komisija
“Daugavpils cietokšņa dārza restaurācija Komandanta ielā 6, Daugavpilī”
identifikācijas numurs DVP 2023/138

ATBILDES (SKAIDROJUMI) UZ PIEGĀDĀTĀJU JAUTĀJUMIEM
NR.5
[bookmark: _GoBack]5.1.jautājums: 
Nolikuma 19.3.4. punkts “Ilgstošo bezdarbnieku nodarbināšana izvērtēšanas kritēriji”. Ņemot vērā problemātiku nodarbināt ilgstošos bezdarbniekus, kas ir saistīti ar šo cilvēku kaitīgajiem ieradumiem, nevēlēšanos strādāt u.t.t., ir saprotams, ka Pretendentam būs sarežģīti nodarbināt šīs personas visā līguma darbības laikā. Attiecīgi, lai varētu ievērot līguma nosacījumus Pretendentam visticamāk nāksies regulāri gan uzsākt, gan izbeigt darba tiesiskās attiecības ar šiem darbiniekiem. Ņemot vērā līguma projektā norādītās soda sankcijas, par šī punkta nepildīšanu, lai Pretendents varētu paredzēt savu administratīvo slogu nodarbinot šādas personas, lūdzam pievienot īpašo atskaites mehānisma formu ar aprakstošo daļu, būvuzņēmēja un ilgstošo bezdarbnieku tiesībām un pienākumiem.
5.1.atbilde: 
Nolikuma 35.lpp. ir piezīme: "Vēršam uzmanību, ka pretendenti, kuri saņems punktus šajā vērtēšanas kritērijā, iepirkuma līguma izpildes laikā tiks papildus kontrolēti ar īpašu kontroles mehānismu, kas ir paredzēts iepirkuma līgumā. Iepirkuma līgumā ir paredzēts būtisks līgumsods par apsolītās nodarbināšanas neievērošanu. Pretendenti, kuri neplāno saņemt punktus kritērijā "Ilgstošo bezdarbnieku nodarbināšana", var norādīt skaitu 0 (nulle)." Skaidrojam, ka šis īpašais kontroles mehānisms ir paredzēts Iepirkuma līguma projekta 5.43.punktā: "Gadījumā, ja Būvuzņēmējs iepirkuma procedūras DVP 2023/138 ietvaros kritērijā "Ilgstošo bezdarbnieku nodarbināšana" bija saņēmis 1 vai 2 punktus, vienu reizi mēnesī (līdz kārtējā mēneša 28.datumam) iesniedz aktuālo sarakstu ar darbiniekiem no ilgstošo bezdarbnieku kategorijas. Par saraksta neiesniegšana noteiktajā termiņā Pasūtītājs var piemērot līgumsodu, kas ir paredzēts attiecīgi Līguma 12.8.punktā vai 12.9.punktā." Īpaša atskaites forma nav nepieciešama - vienu reizi mēnesī (līdz kārtējā mēneša 28.datumam) iesniedz aktuālo sarakstu ar darbiniekiem no ilgstošo bezdarbnieku kategorijas.
5.2.jautājums: 
Nolikuma pielikums Nr.2 “Uzņēmuma līgums” soda piemērošanas kārtība punktā 12.8. un 12.9., lūdzam precizēt vai līgumsods tiks piemērots vienreizēji vai katru mēnesi.
5.2.atbilde: 
Šie ir vienreizējie līgumsodi, jo secinājums par nolikuma prasību neievērošanu ir attiecināms uz līgumu kopumā.
5.3.jautājums: 
Nolikuma punkta 14.4. prasība “Speciālistu pieredzes apliecināšanai pievienot (pēc izvēles):- dokumenta par veikto būvdarbu nodošanu ekspluatācijā (akts par objekta pieņemšanu ekspluatācijā vai līdzvērtīgs) kopiju; vai - saistību raksta kopiju, kas reģistrēts būvvaldē (objektiem Latvijā līdz 2018.gadam); vai - citus dokumentus, kas apliecina iegūto pieredzi”, lūdzam precizēt kādu tieši pieredzi vajag apliecināt katram iepirkumā iesaistītajam speciālistam.
5.3.atbilde: 
Šāda tipveida prasība attiecināma tikai uz tādiem speciālistiem, kuriem konkrētajā iepirkuma procedūrā ir izvirzītas specifiskās prasības pieredzei – piemēram objektu skaits, platība, summa u.tml. Iepirkuma procedūrā DVP 2023/138 specifiskās prasības specialistu pieredzei nav izvirzītas, tāpēc prasība pievienot dokumentus, kas apliecina iegūto pieredzi uz viņiem nav attiecināma. 

